Rozsudok Okresného súdu Prievidza sp. zn. 6P/10/2026 z 27. 3. 2026
Rozsudok Okresného súdu Prievidza z 27. marca 2026, sp. zn. 6P/10/2026, ECLI:SK:OSPD:2026:3826200429.2
Súd: Okresný súd Prievidza
Spisová značka: 6P/10/2026
ECLI: ECLI:SK:OSPD:2026:3826200429.2
Dátum vydania: 27. 3. 2026
Forma: Rozsudok
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 6P/10/2026 3826200429 27. 03. 2026 JUDr. Miriam Kohútová, PhD. ECLI:SK:OSPD:2026:3826200429.2
ROZSUDOK V MENE SLOVENSKEJ REPUBLIKY Okresný súd Prievidza, sudkyňou JUDr. Miriam Kohútovou, PhD., vo veci starostlivosti súdu o maloleté deti: A. B., nar. XX.XX.XXXX a C. B., nar. XX.XX.XXXX, bytom u matky, v konaní zastúpené kolíznym opatrovníkom Úradom práce, sociálnych vecí a rodiny - OSV, deti rodičov: matka D. E., nar. XX.XX.XXXX, bytom F. XXX/XX, G., zast.: AK JUDr. Mária Šupolová s.r.o., so sídl. Račianska 17, Bratislava a otec A. B., nar. XX.XX.XXXX, bytom H. XXX/XX, I., zast.: AK Petrovič s.r.o., so sídl. Kollárova 566/32, Trnava, o návrhu matky na zvýšenie výživného, takto rozhodol: I. Otec maloletých detí A. B., nar. XX.X.XXXX je p o v i n n ý prispievať zvýšeným výživným na výživu maloletého A., nar. XX.X.XXXX, zo sumy 220,- eur na sumu 260,- eur a na maloletého C., nar. XX.X.XXXX, zo sumy 180,- eur na sumu 240,- eur, ktoré výživné je p o v i n n ý platiť k rukám matky maloletých detí D. E., nar. XX.X.XXXX, mesačne vždy vopred, najneskôr do 25. dňa v mesiaci, počnúc dňom 27.01.2026. II. Zameškané výživné za čas od 27.01.2026 do rozhodnutia vo veci u maloletého A. v sume 120,- eur a u maloletého C. v sume 180,- eur je otec p o v i n n ý splácať v mesačných splátkach po 30,- eur spolu s bežným výživným, počnúc právoplatnosťou tohto rozhodnutia, pod stratou výhody poskytnutých splátok pri nezaplatení dvoch splátok u každého dieťaťa jednotlivo. III. Týmto dochádza k zmene rozsudku tunajšieho súdu sp.zn. 6P/32/2017-61 zo dňa 7.3.2018, právoplatného dňa 14.3.2018, v časti určenia vyživovacej povinnosti voči maloletým deťom. IV. Žiaden z účastníkov n e m á nárok na náhradu trov konania. odôvodnenie: Podľa § 221 písm. a) CSP písomné vyhotovenie rozsudku neobsahuje odôvodnenie, keďže všetky strany sa po vyhlásení rozsudku na pojednávaní vzdali odvolania. Poučenie: Proti tomuto rozhodnutiu odvolanie nie je prípustné, pretože sa účastníci konania práva podať odvolanie výslovne vzdali po vyhlásení rozhodnutia (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým
dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. CMP.

